МАЗ-171

МАЗ-171 — нізкападлогавы перонны аўтобус Мінскага аўтамабільнага завода. Прызначаны для перавозкі пасажыраў паміж самалётам і будынкам аэравакзала.

Завод ужо выпускаў у 1999 годзе мадыфікаваную версію гарадскога аўтобуса МАЗ-103 для выкарыстання ў аэрапортах, але аўтобус МАЗ-171 з'яўляецца спецыяльна распрацаванай для такога прымянення мадэллю.

Машына шырынёй больш за тры метры мае нізкую падлогу па ўсёй даўжыні салона і абсталявана шасцю дзвярыма (па тры з кожнага боку). Паколькі працягласць паездкі ў такіх аўтобусах невялікая, МАЗ-171 абсталяваны шасцю сядзеннямі (па адным каля кожных дзвярэй), а намінальная ўмяшчальнасць складае 122 чалавека (пры сярэдняй загрузцы 5 чалавек на квадратны метр). Аўтобус абсталяваны відэакамерай задняга віду, кандыцыянерам на працоўным месцы вадзіцеля, дахавымі вентылятарамі ў пасажырскім салоне (кандыцыянер пад заказ), пробліскавым маячком.

У аўтобусе выкарыстоўваецца рухавік Deutz магутнасцю 170 к.с. размешчаны справа ад месца вадзіцеля, пры гэтым прывад ажыццяўляецца на пярэднія колы.

8 лютага 2006 аэрадромны аўтобус МАЗ-171 прыняў першых пасажыраў, якія прыляцелі з Масквы ў Нацыянальны аэрапорт «Мінск». Пасля праходжання тут трохтыднёвых выпрабаванняў, ён быў накіраваны на выпрабаванні ў аэрапорт «Унукава», а затым прайшоў сертыфікацыю ў адным з цэнтраў сертыфікацыі наземнага транспарту грамадзянскай авіяцыі ў Расіі.

Эксплуатуецца ў аэрапортах Мінска, Ніжнявартаўска, Салехарда, Самары, Валгаграда, Краснадара, Баку і ў РумынііНадзея сёлаў і малых гарадоў / НЭГ / Дадаткі / Народная газета  .

У красавіку 2007 года на конкурсе «Лепшы аўтобус года ў Расіі» МАЗ-171 заняў першае месца ў намінацыі «Лепшы айчынны аўтобус года ў Расіі»Мінскі аўтамабільны завод — www.maz.by  

 Тэхнічныя характарыстыкі 
 Тэхнічныя характарыстыкіhttp://www.abw.by/archive/506/tr-aviamaz/   Газета Автобизнес-Weekly № 6 (506) от 9 лютага 2006 г — Нябесны МАЗ  
 Мадэль: МАЗ-171075Выпускз 2006-гаКолькасць месцаў для сядзення: 6Намінальная ўмяшчальнасць, чалавек122 Максімальная хуткасць,  км / г: 50 Памеры Д × Ш × В, мм:  14440 х 3150 х 3170 Колавая база, мм:  7120 Каляіна колаў (пярэдніх / задніх), мм: 2142 / 2650 Вышыня прыступкі над узроўнем дарогі, мм 300Поўная маса, кг22000Нагрузка на пярэднюю вось, кг11000Нагрузка на заднюю вось, кг11000Рухавік: Deutz BF4M1013FC(E3) Магутнасць, кВт (к. с.): 125 (170)  Каробка перадач: аўтаматычная ZF5HP502, 5-ступеністая Прывад:  пярэдні Падвеска:  пнеўматычная, з тэлескапічнымі амартызатарамі Колы: дыскавыя 11,75 х 22/5 Памер шын: 385/65 R22,5

 Спасылкі 
 Агляд газеты "Аўтабізнес-Weekly» 
 Артыкул у газеце «Вячэрні Мінск»
 Параўнанне з аэрадромным аўтобусам Неаплан 
 Аўтобус МАЗ-171 - для перавозкі пасажыраў у аэрапортах 

171